
S K R A Ć E N I  Z A P I S N I K
od 30. srpnja 2019. godine

sa 20. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/19-01/01, URBROJ: 2137/22-19-5, od 26. srpnja 2019. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Pero Čorba, potpredsjednik Općinskoga vijeća,
3.  Vjekoslav Mesarov, član Općinskog vijeća,
4.  Nenad Lukić, član Općinskog vijeća,
5.  Franjo Marčinko, član Općinskog vijeća,
6.  Dražen Đuroci, član Općinskog vijeća,
7.  Marina Bušić, članica Općinskog vijeća,
8.  Ivan Mesarov, član Općinskoga vijeća,
9.  Željkica Kapitanić, članica Općinskoga vijeća,
10.Dario Ciganović, član Općinskoga vijeća.


OSTALI PRISUTNI:

1. Branko Mesarov, općinski načelnik Općine Novo Virje,
2. Željko Barberic, zamjenik općinskog načelnika Općine Novo Virje,
3. Miroslav Lukanec, pročelnik i zapisničar.


ODSUTNI:

1. Željko Šadek, član Općinskoga vijeća – opravdano.


Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 20,15 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće
jednoglasno je sa 10 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:

DNEVNI RED

1. Donošenje Odluke o komunalnom redu na području Općine Novo Virje,
2. Donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2019. godinu za razdoblje od 1. siječnja do 30. lipnja 2019. godine,
3. Donošenje Odluke o početku postupka jednostavne nabave za asfaltiranje Ulice Medvedička – dio odvojka Ptičak (Hatadi), Ulice Crnec – odvojak Šostarec, Ulice Medvedička – dio odvojka Ločica (Đuroci) i Ulice Trepčanska - dio odvojka Kovačević,
4. Donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2019./2020. godini,
5. Donošenje Zaključka o prihvaćanju izvješća o stanju sigurnosti na području Granične policije Koprivnica za svibanj i lipanj 2019. godine,
6. [bookmark: _Hlk4660817]Razno.

Dnevni red je usvojen sa 10 glasova ZA.

Točka 1.

PREDSJEDNICA: Prelazimo na prvu točku, a to je donošenje Odluke o komunalnom redu na području Općine Novo Virje. Načelnik kao predlagatelj dobiva riječ.

OPĆINSKI NAČELNIK: Odluku o komunalnom redu donosimo iz razloga što je donesen novi Zakon o komunalnom gospodarstvu. Odluka se donosi temeljem članka 104. Zakona o komunalnom gospodarstvu, a koji je objavljen u Narodnim novinama broj 68/18. i 110/18. Ako imate još kakvih pitanja, pitajte pročelnika koji je ovu odluku pripremao.
 
PREDSJEDNICA: Zahvaljujem načelniče, otvaram raspravu. Ako se nitko ne javlja zaključujem raspravu.
Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o komunalnom redu na području Općine Novo Virje

Točka 2.

PREDSJEDNICA: Prelazimo na drugu točku dnevnog reda, a to je donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2019. godinu za razdoblje od 1. siječnja do 30. lipnja 2019. godine.
Načelniče imate riječ. 
OPĆINSKI NAČELNIK: U razdoblju od 1. siječnja do 30. lipnja 2019. godine nisu korištena sredstva proračunske zalihe. Predlažem da prihvatimo taj Zaključak.
PREDSJEDNICA: Zahvaljujem, otvaram raspravu. Ima tko pitanja?
Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

ZAKLJUČAK
o usvajanju Izvješća o korištenju sredstava Proračunske zalihe Proračuna Općine Novo Virje za 2019. godinu za razdoblje od 1. siječnja do 30. lipnja 2019. godine

Točka 3.

PREDSJEDNICA: Prelazimo na treću točku dnevnog reda, a to je donošenje Odluke o početku postupka jednostavne nabave za asfaltiranje Ulice Medvedička – dio odvojka Ptičak (Hatadi), Ulice Crnec – odvojak Šostarec, Ulice Medvedička – dio odvojka Ločica (Đuroci) i Ulice Trepčanska - dio odvojka Kovačević. Dajem riječ načelniku.

OPĆINSKI NAČELNIK: Hvala. Ovakva odluka je bila i na prošlom vijeću. Dok smo se pročelnik i ja pripremali za nabavu, shvatili smo da je u ulici Medvedička – dio odvojka Ptičak (Hatadi) projektant krivo izradio troškovnik. Projektant je napravio troškovnik na način da se taj cijeli odvojak ulice presvuče asfaltom i to od županijske ceste. Čitajući troškovnik shvatili smo da nešto ne valja, išao sam k projektantu da to ispravi, te da se asfaltiranje produži samo za 80 metara koji nije još asfaltiran, odnosno do zadnje kuće. Dok je on to složio ispalo je da po proračunu imamo još financijskih sredstava da nešto asfaltiramo. Pošto je na prošloj sjednici bio Zoran Bezjak, zamolio sam projektanta da nam izračuna koliko bi asfaltiranje koštalo i za dio ulice Trepčanska – odvojak Kovačević. Na kraju je ispalo da ima dovoljno sredstava i za to napraviti. I zbog toga predlažem ovakvu odluku. 
PREDSJEDNICA: Zahvaljujem. Otvaram raspravu. Ima tko da se javlja, ako nema zaključujem raspravu. 
Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o početku postupka jednostavne nabave za asfaltiranje Ulice Medvedička – dio odvojka Ptičak (Hatadi), Ulice Crnec – odvojak Šostarec, Ulice Medvedička – dio odvojka Ločica (Đuroci) i Ulice Trepčanska - dio odvojka Kovačević

Točka 4.

PREDSJEDNICA: Prelazimo na četvrtu točku dnevnog reda, a to je donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj 2019./2020. godini. Dajem riječ načelniku.

OPĆINSKI NAČELNIK: Hvala. Ovdje se radi o tome da je država najavila da će ona financirati udžbenike, odnosno mi ćemo financirati ostali probor koji država ne financira. U tom dijelu je ta odluka promijenjena. O tome smo razgovarali i sa Baruškin Ivanom, koji vrši nabavu udžbenika.
PREDSJEDNICA: Zahvaljujem, otvaram raspravu. Mene zanima zašto smo išli to detaljno popisivat? Što ako upadne u to nešto još?
OPĆINSKI NAČELNIK: Zapravo smo proširili ono što možemo financirati. 
PREDSJEDNICA: Išli smo detaljno opisivat, materijal i školski pribor. Da se samo ne dogodi da nešto tu ne upadne. Ovo „slično“ će pokriti sve jelda? 
MIROSLAV LUKANEC: Da, to će pokriti.
PREDSJEDNICA: Dobro. Ja sam dobila upit sa strane zašto naša Općina ne dozvoljava  da se ova dugovanja mogu pomoću ovih stvari podmirivati. To negdje u drugim općinama funkcionira. Postoji li takva opcija?
MIROSLAV LUKANEC: Ne može se kompenzirati. Ljudi prvo trebaju platiti dugovanja, onda im se isplaćuju serdstva.
PREDSJEDNICA: Pitanja? Ako nema zaključujem raspravu.
Budući da se više nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2019./2020. godini

Točka 5.

PREDSJEDNICA: Prelazimo na petu točku dnevnog reda, a to je donošenje Zaključka o prihvaćanju izvješća o stanju sigurnosti na području Granične policije Koprivnica za svibanj i lipanj 2019. godine.
Ima li načelnik nešto za dodati? Pošto nema, otvaram raspravu, ima li tko kakvih pitanja? 
Budući da se nitko nije javio Općinsko vijeće Općine Novo Virje je bez rasprave jednoglasno sa  10 glasova ZA donijelo

ZAKLJUČAK
o prihvaćanju Zaključka o prihvaćanju izvješća o stanju sigurnosti na području Granične policije Koprivnica za svibanj i lipanj 2019. godine,

Točka 6.

PREDSJEDNICA: Prelazimo na šestu točku dnevnog reda, a to je razno.
Ima li netko nešto? Evo kolega Đuroci ima.
DRAŽEN ĐUROCI: Vezano uz točku broj tri, za asfaltiranje, načelnik nam je lijepo objasnio da je sreća u nesreći što je projektant u troškovnik stavio cijelu ulicu, a znamo kakva su objašnjenja bila kada je na sjednici bio Zoran Bezjak. Sad je sreća u nesreći što se to dogodilo. Izračunali su više nego što jest, a komentirali smo prošli puta na sjednici kako su tako velike cifre. To je objašnjeno na jedan servirani način.
PREDSJEDNICA: Dobro, zahvaljujem, ima li još netko nešto? Kolega Čorba?
PERO ČORBA:  Ja bih samo vezano uz mjeru 7.1. načelnik je rekao da vatrogasni domovi više neće prolaziti na ovom području, nego samo dolje u Dalmaciji. Evo, 18. srpnja ove godine opet su potpisani ugovori sa Agencijom za plaćanja, između ostaloga dosta vatrogasnih domova ima na području kontinentalne Hrvatske. Ostavit ću 1 ili 2 primjerka da se vidi da se ne izmišlja nego da to jednostavno prolazi i da ide. Da su mogli i naši domovi tu proći, dom na Medvedički je iznutra blago rečeno katastrofa. Otpada žbuka, krovište je koliko-toliko u redu,  ali sve u svemu loše. Mislim da su se i novci mogli povući za sva tri vatrogasna doma, umjesto da ide iz vlastitog proračuna.  Evo toliko. 
OPĆINSKI NAČELNIK: Znate li gospodine Čorba koliko je domova iz naše županije prošlo na natječaju?  
PERO ČORBA: Ne znam ja nisam zbrajao, znam da su neki prošli. Onaj koji nije probao nije ni prošao. 
OPĆINSKI NAČELNIK: Niste mi odgovorili na pitanje gospodine Čorba. 
PERO ČORBA: Ne znam. Nisam pregledavao detaljno.
OPĆINSKI NAČELNIK: Jedan.
PERO ČORBA: Možda bi bili 2 da smo se mi javili. 
OPĆINSKI NAČELNIK: Ti koji su prošli su uz obnovu prijavili i neke druge aktivnosti koje nisu vatrogasne pa je zbog toga projekt prošao. 
PREDSJEDNICA: Načelnik nama sada pokušava reći da se to ni ne isplati pokušavati ili?
OPĆINSKI NAČELNIK: Ne.
PREDSJEDNICA: Što znači jedan je prošao, nismo ni probali.
OPĆINSKI NAČELNIK: Budemo probali. 
PREDSJEDNICA: Dok se mi sjetimo prođu natječaji. Ima li tko još kakvih pitanja? Ako nema zaključujem sjednicu i zahvaljujem Vam svima na dolasku. 
Predsjednica Općinskog vijeća Općine Novo Virje, Katarina Kozarić-Šabarić završava sjednicu u 20,35 sati.

[bookmark: _GoBack]Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić


